Ροτρού (αρχιεπίσκοπος της Ρουέν)

Ο Ροτρού, αγγλ.: Rotrou ή Rotrodus ή Rotrode ή Rothrud (απεβ. π. στις 27 Νοεμβρίου 1183  ) ήταν επίσκοπος τού Εβρέ από το 1140 Hardy, Thomas Duffus, ed. (2013) Descriptive Catalogue of Materials Relating to the History of Great Britain and Ireland to the End of the Reign of Henry VII, Vol 2, p. 428, Cambridge University Press. . και 25ος αρχιεπίσκοπος τής Ρουέν από το 1165, έναν χρόνο μετά το τέλος τού αρχιεπισκόπου Ούγου Δ΄, μέχρι το δικό του τέλος το 1183 ή το 1184. Ήταν ο 4ος γιος τού Ερρίκου ντε Μπώμοντ 1ου κόμη τού Γουόρικ, και τής Μαργαρίτας, κόρης τού Γοδεφρείδου Β΄ τού Περς. Ήταν επίσης ο αρχιδικαστής (justiciar) και οικονόμος (steward) τής Νορμανδίας.

Το 1167 ηγήθηκε τής νεκρώσιμης ακολουθίας τής Ματθίλδης, κόρης τού Ερρίκου Α΄ και μητέρας τού Ερρίκου Β΄, στο αβαείο Μπεκ στη Νορμανδία.

Έχει μία θέση στην ιστορία τού βασιλείου τής Σικελίας μέσω τής εξαδέλφης του, τής αντιβασίλισσας Μαργαρίτας τής Ναβάρρας, η οποία ήταν κόρη τής Μαργαρίτας ντε λ' Αιγκλ, κόρης τής Ζυλιέν, μίας άλλης κόρης τού Γοδεφρείδου τού Περς. Η Μαργαρίτα τού έγραψε μία επιστολή, παρακαλώντας τον να στείλει έναν συγγενή τους στη Σικελία, για να τη βοηθήσει στη διακυβέρνηση. Ο άνθρωπος που έστειλε ο Ροτρού ήταν ο Στέφανος τού Περς, αργότερα αρχιεπίσκοπος τού Παλέρμο. Ο Ροτρού έστειλε αργότερα και τον Γουόλτερ τού Μιλ, επίσης αργότερα αρχιεπίσκοπο τού Παλέρμο, στη Σικελία για να γίνει διδάσκαλος τού Γουλιέλμου Β' τής Σικελίας. Ο Ροτρού συνόδευσε επίσης μία πρεσβεία τού Γουλιέλμου στο Λονδίνο και πίσω στη Γαλλία με την Ιωάννα, κόρη τού Ερρίκου Β' τής Αγγλίας, μνηστή τού Γουλιέλμου.

Διάδοχός του ήταν ο Γκωτιέ ντε Κουτάνς, ακόλουθος τού Ριχάρδου Α΄ τού Λεοντόκαρδου .

 Αναφορές 

 Πηγές 
 Μπόμοντ, Έντουαρντ Τ. Οι Μπόμοντ στην Ιστορία. 850-1850 μ.Χ. Οξφόρδη .
 Νόριτς, Τζον Τζούλιους . Το Βασίλειο στον Ήλιο 1130-1194 . Λόνγκμαν: Λονδίνο, 1970.
  Αυτό το άρθρο ενσωματώνει κείμενο από μια δημοσίευση που είναι πλέον 

Κατηγορία:Αρχιεπίσκοποι της Ρουέν
Κατηγορία:Αγγλονορμανδοί
Κατηγορία:Οίκος ντε Μπώμοντ